Ekspozita për 100 vjetorin e lindjes së Frank Sinatrës
Frank Sinatra përkujtohet në qytetin e vogël ku ai lindi
Përpara se Sinatra të bëhej i njohur në çdo shtëpi të botës, ai ishte një djalë nga një qytet i vogël pranë Manhatanit. Qyteti Hoboken, në Nju Xhersi, po feston 100 vjetorin e tij të lindjes. Qyteti Hoboken i Nju Xhersit nuk e ka harruar kurrë birin e tij të famshëm. Aty ekziston një rrugë me emrin e tij dhe tashmë për 100 vjetorin e tij të lindjes, është hapur një ekspozitë me pamje origjinale të dhuruara nga BBC. thotë Robert Foster, drejtor i muzeut. Zëri i tij i butë bariton i solli famë në Nju Jork dhe në Hollivud, ku ai fitoi çmime të panumërta Grammy dhe Oscar. Historia e tij është gjithashtu një histori emigrantësh. thotë zoti Foster. Sinatra i kaloi 21 vitet e para të jetës së tij në një lagje italiane në Hoboken. Ai këndonte në bare dhe i binte kitarrës. Ish-shtëpia e tij në Rrugën Monroe numër 415, u dogj krejtësisht, por admiruesit e tij kanë vendosur një yll në trotuar për nder të tij. Dy banorë të rrugës Monroe vetëquhen xhaxha Sam dhe xhaxha Whitey. Xhaxha Whitey kujton një histori nga koha e Sinatrës. Ndoshta Sinatra vinte në breg të lumit për të vështruar dritat përballë qytetit të madh. Pikërisht aty mund të jetë frymëzuar ai për interpretimin e veçantë të këngës kushtuar Nju Jorkut.